אבן עזרא על תהלים קמט


פסוק א

הללויה - בעבור זאת התפארת שנתן לכם השם לבדכם, שירו לו שיר חדש.

פסוק ב

ישמח ישראל בעושיו - לשון רבים, כדרך: כי בועליך עושיך, כמלת אלהים, וכבר פירשתיה בפרשת בראשית.

פסוק ג

יהללו - שאין לו רצון בכל הארץ, רק בעמו לבדו.

פסוק ה

יעלוזו - בכבוד הזה שיעמדו לנצח.
והטעם: על נשמותם או לעתיד לבא.

וטעם ירננו על משכבותם – בהתבודדם בלילה.

פסוק ו

רוממות - אמר רבי משה: כי ישבחו השם בבואם למלחמה.
ור' ישועה אמר: רוממות אל בגרונם, כמו חרב פיפיות בידם.

פסוק ז

לעשות - הטעם להשיבם לעבוד השם שכם אחד וזה בימי המשיח.

פסוק ח

לאסור - אחר שהזכיר לעשות נקמה בגוים - הזכיר גם מלכיהם, על דרך: ומלכיהם נהוגים.

פסוק ט

לעשות - יעשו בהם משפט שהיה כתוב לדור אחר להיות הדר הוא לכל חסידיו.

אבן עזרא על תהלים